Εμπεϊτί

Η Εμπεϊτί (ρωσ. Эбейты) είναι αβαθής λίμνη στην Περιφέρεια του Ομσκ, στην ασιατική Ρωσία. Απέχει μόλις 50 χιλιόμετρα από τα σύνορα Καζακστάν-Ρωσίας (σε ελάχιστη απόσταση, προς τα νοτιοανατολικά της λίμνης). Τα νερά της λίμνης φημίζονται ότι έχουν ιαματικές ιδιότητες.Озеро Эбейты: отдых с пользой или кошмар для неподготовленного туриста?  (στη ρωσική γλώσσα)

Η λίμνη βρίσκεται στο νότιο μέρος της Στέπας του Ισίμ, του νοτιότερου τμήματος της απέραντης Δυτικής Σιβηρικής Πεδιάδας. Είναι ενδορροϊκή λίμνη και, όπως οι περισσότερες αυτού του τύπου, είναι αλμυρή λίμνη. Κατά τη διάρκεια του καλοκαιριού η λίμνη συρρικνώνεται σε έκταση 90 τετραγωνικών χιλιομέτρων έναντι μέγιστης εκτάσεως 113 τετραγωνικών χιλιομέτρων τον χειμώνα. Η Εμπεϊτί είναι η μεγαλύτερη αλμυρή λίμνη στην Περιφέρεια του Ομσκ. Η λίμνη Κισί-Καρόι, που έχει παρόμοια χαρακτηριστικά, βρίσκεται 70 χιλιόμετρα νότια-νοτιοδυτικά από την Εμπεϊτί, στο έδαφος του Καζακστάν, ενώ η λίμνη Ουλζάι βρίσκεται αρκετά πιο μακριά προς τα ανατολικά-νοτιοανατολικά, πέρα από τον ποταμό Ιρτύς. Ο πυθμένας της λίμνης είναι λασπώδης. Η Εμπεϊτί τροφοδοτείται κυρίως από τα χιόνια που λιώνουν στην περιοχή της.Google Earth

Η λεκάνη της Εμπεϊτί βρίσκεται σε μεταβατική περιοχή ανάμεσα στη βλάστηση της δασώδους στέπας και της καθαυτό στέπας. Εξαιτίας της μεγάλης αλμυρότητάς της λίμνης, στις όχθες της κυριαρχούν είδη αλοφύτων.«Vegetation of the basin of Lake Ebeity», www.omsktfi.ru, κλάδος του Ομσκ του Ομοσπονδιακού Κρατικού Ινστιτούτου TFGI της Ομοσπονδιακής Υπηρεσίας για τη Χρήση του Υπεδάφους

 Δείτε επίσης 
 Κατάλογος των λιμνών της Ρωσίας

Παραπομπές

Κατηγορία:Λίμνες της Ρωσίας
Κατηγορία:Γεωγραφία του Όμπλαστ του Ομσκ